jkorsvik/nowiki_second_scrape_merged huggingface dataset:
Thierry Meynard

Thierry Meynard (født 1963 i Bordeaux i Frankrike) er en fransk jesuitt og sinolog. 
Meynard ble ingeniørutdannet i Lille, og studerte filosofi og teologi ved Centre Sèvres i Paris, og deretter kinesisk i Taiwan ved Furen-universitetet. Han ble tilknyttet Taipei Ricci Institute. 
Pater Meynard har doktorgrad i kinesisk filosofi fra Pekinguniversitetet fra 2003 og har undervist ved Fordham University i New York City (2004–2006). Deretter underviste han i filosofi ved Sun Yatsen-universitetet i Guangzhou.
Han avla sine siste løfter i jesuittordenen i 2006.


== Verker i utvalg ==
Paris-Shanghai-Pekin, Jean Lefeuvre, Sinologist and Jesuit (på kinesisk), Taipei: Guangqi Press, 2001
«The view on Christianity by Liang Shu-ming», i Philosophy and Culture Monthly Review (på kinesisk), Taibei, No 325, juni 2001, p. 565-574
«The religious internal-criticism as the basis of interreligious dialogue, The example of Buddhist-Christian dialogue», i Theological Review (på kinesisk), No 127, Taibei, September 2001

Présences jésuites en Chine (2001) Fra jesuites.com
Writings by Chinese intellectuals from late Qing and early Republican era on human rights, (på kinesisk, sammen med Edmund Ryden), fire bind, Fujen University Press, 2001
«The Conception of Life for Liang Shu-ming», i Taibei Ricci Institute Bulletin (på kinesisk), Taibei, januar 2002
«Christianity, State and Civil Society in Today's China», i The Ricci Bulletin, Taipei Ricci Institute, 2005, s. 19-30
Following the Footsteps of the Jesuits in Beijing, Saint Louis, MO: The Institute of Jesuit Sources, 2006, ISBN 1-880810-66-2
Jean Lefeuvre, jésuite et sinologue, Paris: Cerf, 2007Oversettelser til fransk:

Shen Qing-song: «Conception of Nature in the West and in China», i Archives de Philosophie, 2002
Li Yuan-guo: «Ecological view of Daoism», i Archives de Philosophie, 2002
Choi Chin-sek: «The structuration of the world and the environment in Laozi», i Archives de Philosophie, 2002Oversettelser fra latin til kinesisk:

Jesuit letters sent to Europe, 2002
Leibniz: Novissima Sinica, 2003


== Referanser ==
VM i bandy 1997

Bandy-VM 1997 ble arrangert i Sverige mellom 1. og 9. februar. Det var det 20. verdensmesterskapet i bandy og ni lag deltok. Turneringen ble innviet av Sveriges konge Carl XVI Gustav. Først var det gruppespill, i gruppe A, der de beste lagene spilte, ble de to første lagene kvalifisert til semifinale og de tre siste lagene fikk spille mot vinneren i gruppe B om de siste semifinaleplassene. Kampene ble spilt på flere steder, Vänersborg, Otterbäcken, Slottsbron, Trollhättan, Sandviken, Grängesberg, Skövde, Västerås, Fagersta, Köping, Katrineholm og Stockholm. De 25 VM-kampene hadde totalt 53 075 tilskuere og Sverige ble verdensmester for sjette gang ved å beseire Russland i finalen.


== Resultat ==


=== Gruppe A ===


== Tabell Gruppe A ==
Russland og Sverige til semifinale. Finland, Norge og Kasakhstan til kvartfinale.


=== Gruppe B ===


== Tabell Gruppe B ==
USA til kvartfinale, de andre til plasseringskamper.


== Sluttspill ==


=== Kvartfinaler ===


=== Semifinaler ===


=== Plasseringskamper ===


=== Finaler ===


== Medaljer ==


== Kilder ==
World Championships 1996/97 bandysidan.nu, besøkt 7. august 2018
Jossie Pollard

Josefa Othilie Pollard (født 23. juli 1921 i Sandefjord, død 3. september 2000 i Solna) var en norsk sanger og skuespiller. Hennes mor var norsk, mens hennes far var fra Britisk Guyana. Pollard mistet begge foreldrene innen hun fylte tolv år. Hun ble tatt vare på av norske slektninger. På 1930-tallet opptrådte Pollard sammen med Pete Brown med steppedans under navnet «Chocolate Kids» før kinoforestillinger.
Fordi hun hadde mørk hudfarge ble tilværelsen usikker da tyskerne invaderte Norge. Pollard innså at hun måtte forlate landet. Ved hjelp av norske motstandsmenn kunne hun gjennomføre en dramatisk flukt til Sverige. Etter krigen startet hun å turnere i Europa og stod blant annet på samme scener som Zarah Leander. I Sverige ble Pollard flittig engasjert på ulike scener, blant annet Ambassadør i Stockholm og Henriksberg i Göteborg. I 1955 platedebuterte hun på Polydor-etiketten med Mitt Paris/Vår kärleks melodi.
Etter hvert begynte Pollard å ta livet mer med ro og arbeidet som logoped. Hun hjalp også til med å få artister til å opptre på forskjellige sykehus i Stockholm og var medlem av Teaterforbundets styre i en rekke år.


== Diskografi over Jossie Pollard, Polydors dansorkester under ledning av William Lind ==
Sang med Jossie Pollard, Polydors dansorkester under ledning av William Lind finnes også på følgende utgivelse


== Filmografi ==
1950 Kyssen på kryssen - Negressen i det mørklagte rommet i Lisboa
1951 Det var en gang en sjømann - Svart sangerinne («Undre Världens flicka»)
1962 Eskapad (TV) - Nelly


== Kilder ==
Olofsson, Hans: Stora schlagerboken - de svenska sångerskorna 1954-1969, vol 2 M-Ö, Premium Publishing 2005, ISBN 9789189136274
Jossie Pollard i Svensk Mediedatabas
Jossie Pollard i Svensk Filmdatabas
Jossie Pollard i IMDb.com
Baselga di Pinè

Baselga di Pinè er en kommune i provinsen Trento i regionen Trentino-Syd-Tirol i Nord-Italia. Kommunen har et folketall på 4742 (2006) og et areal på 40 km². Kommunesenteret ligger på om lag 1000 meters høyde 12 km nordøst for byen Trento.
Baselga di Pinè er et kjent vintersportssted. Her ligger bl.a. skøytebanen Ice Rink Pinè, der det arrangeres internasjonale stevner.


== Referanser ==


== Eksterne lenker ==
Offisielt nettsted 
(en) Baselga di Piné – kategori av bilder, video eller lyd på Commons
Leata Cabalero

Leata Cabalero er en bilmodell produsert av det amerikanske selskapet Stinebaugh Manufacturing Co. i 1976 og 1977. Modellen er bygget på chassiset fra Chevrolet Chevette, som ble kjøpt direkte fra General Motors og sendt til Stinebaugh i Idaho, USA hvor et eget karosseri ble påmontert.
Det antas at antallet produserte ligger godt under 100 eksemplarer, og det er ikke kjent hvor mange av disse som fortsatt eksisterer.
Kronprinsens gate (Oslo)

Se pekerside for flere forekomster av Kronprinsens gate.

Kronprinsens gate (1-19; ingen partallsadresser) ligger på Ruseløkka og er en liten gate som går mellom Henrik Ibsens gate (tidligere del av Drammensveien) og Arbins gate. Gaten ligger på skillet mellom bydelene Frogner og Sentrum. 1-17 hører til i Sentrum, mens 19 ligger i Frogner.
Gaten fremstod opprinnelig som øverste del av det som nå er Ruseløkkveien. Den gikk i perioden 1864–1885 under kallenavnet Algier og var preget av slumbebyggelse. Det meste av dagens bebyggelse kom etter sanering og nybygg etter 1885. Gaten gikk tidligere ned til Ruseløkkveien langs det løpet gangveien ned til Løkkeveien følger nå. Siden er dette avstengt, men gaten har et løp ut i Arbins gate på nivå med skillet mellom Midtkvartalet og Sørkvartalet i Victoria terrasse. Gaten er av sikkerhetsgrunner sperret av for ordinær trafikk.
Oslo Sjømannsforening holder til i nr. 1, mens Ingeniørenes hus ligger i nr. 17. Sentrum politistasjon lå tidligere i Kronprinsens gate.


== Referanser ==


== Litteratur ==
Knut Are Tvedt, red. (2010). «Kronprinsens gate». Oslo byleksikon (5. utg.). Oslo: Kunnskapsforlaget. s. 320. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (K)». Oslo kommune. Arkivert fra originalen 29. juli 2014. Besøkt 22. august 2015.
Magnus Andersen (fotballspiller)

Magnus Andersen (født 28. mai 1986) er en norsk fotballspiller som spiller for Alta IF.


== Karriere ==
Han signerte for Tromsø i november 2010 og gikk da fra Alta.


=== Tippeligasesongen 2011 ===
Han slo lagkamerat Remi Johansen i kampen om høyrekantposisjonen. Han fikk sin første seriekamp mot FK Haugesund den 20. mars 2011 og ble byttet ut etter 55 minuter da han ble erstatet av Steffen Nystrøm. I 2011 fikk han 26 kamper, 5 mål og 1 gult kort for Tromsø IL.


=== Tippeligasesongen 2012 ===
Han scoret sitt første mål for Tromsø IL mot Stabæk den 9. april 2012.


== Referanser ==


== Eksterne lenker ==
(en) Magnus Andersen – UEFA 
(en) Magnus Andersen – Transfermarkt 
(en) Magnus Andersen – Soccerbase.com 
(en) Magnus Andersen – Soccerway 
(no) Magnus Andersen – Norges Fotballforbund 
(en) Magnus Andersen – FBref 
(es) Magnus Andersen – as.com
Krigsskadetrygden for bygninger

Krigsskadetrygden for bygninger var en trygdeordning som skulle yte erstatning for krigsskade bygninger. Krigsskadetrygden for bygninger ble opprettet 14.mai 1940 av Administrasjonsrådet etter at Krigsskadekomiteen av 1939 la fram sin innstilling til lov om Norges Krigsskadetrygd 29. desember 1939. 
Krigsskadetrygden ytet erstatning for materielle ødeleggelser eller skade som var forårsaket av handlinger med krigsformål. I tillegg ble det ytet erstatning for skader som var forårsaket av brann, sprengning, nedstyrtning, beskyting og oversvømmelse. Bruer, kaier, bolverk, dambygninger, utvendige rør- og kraftledninger, kraner og lignende ble også regnet som bygninger.
For å ha rett til krigsskadetrygd måtte man ha betalt inn tilleggspremie på brannforsikringen.
Krigsskadetrygden for bygninger ble i 1947 slått sammen med Krigsskadetrygden for løsøre og ble til Krigsskadetrygdene for bygninger og løsøre.
Krigsskadetrygden for løsøre

Krigsskadetrygden for løsøre var en trygdeordning som skulle yte erstatning for krigsskade på løsøre. Krigsskadetrygden for løsøre ble opprettet 24. mai 1940 av Administrasjonsrådet.
Krigsskadetrygden ytet erstatning for krigsskade på personlig løsøre og yrkesløsøre. Beslaglagte våpen og radioapparater ble imidlertid ikke erstattet av Krigsskadetrygden. Løsøre som ikke ble dekket av Krigsskadetrygden var varelagre, kontanter, verdipapirer og andre dokumenter, samt båter, biler og motorsykler.
For å ha rett til krigsskadetrygd måtte man ha betalt inn tilleggspremie på brannforsikringen.
Krigsskadetrygden for løsøre ble i 1947 slått sammen med Krigsskadetrygden for bygninger og ble til Krigsskadetrygdene for bygninger og løsøre.
Kontoret hadde adresse Klingenberggaten 7. Da jødiske Sara Caplan som overlevde krigen, søkte om erstatning for beslagleggelsen av familiens forretning i Narvik, ble hun forelagt et skjema der hun måtte svare på om hun hadde vært medlem av Nasjonal Samling. 26.november 1946, på dagen fire år etter at hun var blitt arrestert fordi hun var jødinne, ble Sara Caplan konfrontert med følgende tekst: «Jeg/vi erklærer herved at jeg/vi ikke har søkt medlemskap i eller vært medlem av Nasjonal Samling siden 9.april 1940, og at det ikke har vært reist sak mot meg/oss for mitt/vårt forhold under krigen.» Direktør Alf Rødskog og kontorets andre ansatte kjente godt til hennes historie, for skjemaene hun hadde fylt ut, var påtegnet «jødeskade» med blyant – men alle norske jøder som overlevde krigen, og søkte erstatning fra Krigsskadetrygden, måtte skrive under på dette skjemaet, som om det på noe tidspunkt hadde vært aktuelt for jøder å søke medlemskap i NS. Sara Caplan skrev under og mottok et forskudd på 3.500 kroner, som ikke var nok til å redde forretningen i Narvik.Regelverket som ble fulgt for å tilbakeføre verdier, tok ikke hensyn til at jødene hadde vært i en spesiell situasjon med et særegent dødsfallsmønster, som gjorde at dødsbo kunne arve andre dødsbo, slik at dødsboet inngikk i en ny bobehandling. I hvilken rekkefølge bo skal arves, avhenger av når de forskjellige avgår ved døden. Men når medlemmene i en jødisk familie ble utryddet i en tysk leir, måtte arverekkefølgen ofte fastslås ved rent skjønn. Byråkratiet forholdt seg ikke til dette, enda urimeligheten kunne dokumenteres. Således mottok byfogden i Haugesund i august 1945 et brev fra en person som har mistet sine nærmeste i Auschwitz: «Jeg har tenkt over problemet dobbeltbo og dobbeltavgifter, og ber Dem vennligst, herr byfogd, å prøve å spare NN for avgifter, da hun på grunn av sin bortgang ikke hadde noen som helst nytte av boet, men døde før det kom til en løsning.» Men heller enn å fravike et urimelig regelverk, ble avgiftene innkrevd.


== Referanser ==
Krigsskadetrygden

Krigsskadetrygden kan vise til: 

Krigsskadetrygden for bygninger
Krigsskadetrygden for løsøre
Krigsskadetrygden for varelagre
Krigsskadetrygdene for bygninger og løsøre
Ice Rink Pinè

Ice Rink Pinè eller Circolo Pattinatori Pinè er en skøytebane i det italienske vintersportsstedet Baselga di Pinè i de italienske alpene.
Banen har kunstis, ligger på 1000 meters høyde, og er en av de raskere utendørsbanene i Europa. Siden banen ble åpna i 1985 har det jevnlig vært arrangert verdenscupstevner på her. I 1995 ble VM for herrer arrangert i Baselga di Pinè, og i 2001 EM.


== Se også ==
Liste over verdens raskeste skøytebaner


== Eksterne lenker ==
Hjemmeside
SkateResults.com - bilde og stevneresultater
Margaret Truman Daniel

Mary Margaret Truman Daniel (født 17. februar 1924, død 29. januar 2008), også kjent som Margaret Truman eller Margaret Daniel var en amerikansk sanger som senere ble en vellykket forfatter av en rekke kriminalromaner og et antall historiske biografier av amerikanske presidentfruer og presidentfamiliene, inkludert en biografi over hennes far, president Harry S. Truman. Hun var det eneste barnet til Harry Truman og hans hustru Bess Truman. Hun ble karakterisert som ei «vittig, åndrik, hardtarbeidende jente fra Midtvesten med et sangtalent...»


== Liv og virke ==


=== Bakgrunn ===
Hun ble født i Independence i Missouri og døpt Mary Margaret Truman. Hun er oppkalt etter sin tante Mary Jane Truman og hennes mormor Margaret Gates Wallace), men  ble kalt Margaret fra tidlig barnsben av. 
Hun gikk på skole Independence fram til hennes far ble valgt inn i USAs senat i 1934. Deretter ble hennes skolegang delt mellom skoler i Washington, D.C. og Independence. I 1942 ble hun immatrikulert ved George Washington University og tok en BA-grad i historie i 1946. I juni 1944 døpte hun krigsskipet USS «Missouri» ved Brooklyn Navy Yard (og holdt en ny tale i 1986 ved skipets rekommisjonering).


=== Senere liv ===
Den 21. april 1956 giftet Truman seg med Clifton Daniel, journalist og senere redaktør ved avisen The New York Times, i Independence. Han døde i 2000. De fikk fire sønner:

Clifton Truman Daniel (født 1957), direktør for PR ved Harry S Truman College.
William Wallace Daniel (19. mai 1959 – 4. september 2000), psykiatrisk sosialarbeider og forsker ved Columbia University. Døde i trafikkulykke.
Harrison Gates Daniel (født 1963)
Thomas Washington Daniel (født 1966)


== Referanser ==


== Eksterne lenker ==
(en) Margaret Truman – kategori av bilder, video eller lyd på Commons 
(en) Margaret Truman Daniel på Internet Movie Database 
(en) Margaret Truman Daniel hos The Movie Database 
(en) Margaret Truman Daniel hos The Peerage 
(en) Trumanlibrary.org
(en) Margaret Truman Daniel hos Find a Grave
(en) Verk av eller om Margaret Truman Daniel i bibliotekene i (WorldCatkatalog)
VM i bandy 1999

Bandy-VM 1999 ble arrangert i Russland mellom 30. januar og 7. februar. Det var det 21. verdensmesterskapet i bandy. Seks lag deltok og først ble det spilt en enkeltserie der alle lagene møttes en gang. De fire første lagene gikk til semifinale og nummer fem og seks til spill om femteplassen. Kampene ble spilt i Arkhangelsk og kampen mellom Sverige og Russland i grunnserien ble spilt i 4x15 minutter på grunn av sterk kulde. Russland ble verdensmester ved å beseire Finland med 5-0 i finalen.


== Innledende runde ==


== Sluttspill ==


=== Semifinaler ===


=== Kamp om 5.-plass ===


=== Bronsefinale ===


=== Finale ===


== Medaljer ==


== Kilder ==
World Championships 1998/99 bandysidan.nu, besøkt 7. august 2018
Ljosland

Ljosland er en bygd med rundt 29 innbyggere i Åseral kommune i Agder. Den er kjent for Ljosland skisenter og Ljosland fjellstove. Bygda har også eget kapell oppført i 1959, og kirkegård oppført i 1892. Den hadde egen skole, men denne er idag nedlagt.
Bygda ligger innerst i Ljoslandsvannet, mellom utløpet av elvene Monnsåna og Ljosåna. Sistnevnte ga navn til bygda. Begge elvene er idag sterkt redusert på grunn av oppdemming av overliggende vann.
Ljosland har rundt 600 fritidsboliger, hovedsakelig eid av folk fra kysten mellom Arendal og Stavanger. «Hyttebeltet» på Ljosland favner 300 høydemeter, og turterrenget ligger i høyder rundt 700 til 1000 moh. vestover mot vannskillet i sørenden av Langfjella.


== Historie ==
Ljosland ble trolig bosatt i jernalderen. I tiden etter Svartedauen var det lenge bare et bruk, men omkring 1625 fantes fire: Tjarands bruk, Olavs bruk, Eiriks bruk og Jons bruk. I 1801 var folketallet 73, i 1865 hadde det økt til 89 og i 1900 var det redusert til 75.Historisk har transport til omverdenen foregått over Ljoslandsvannet og deretter Brelandsvannet, med robåt i sommerhalvåret og med kjelke over isen i vinterhalvåret. Bygda fikk veiforbindelse i 1936, da Ljoslandsvegen sto ferdig. Veiforbindelsen gjennomgikk en opprustning som var ferdig i 2001.
I 1948 ble bygda knyttet til elektrisitetsnettet, til tross for at det nærliggende vannkraftverket Skjerka kraftverk åpnet i 1932.


== Referanser ==
Stanmore undergrunnsstasjon

Stanmore undergrunnsstasjon er en stasjon i Londons undergrunnsbane. Den er vestlig endestasjon for Jubilee-linjen.


== Eksterne lenker ==
Stanmore Underground Station Transport for London (Engelsk)
Storm (band)

Storm var et norsk folk black metal-band dannet i 1993 i Oslo av Fenriz fra Darkthrone og Satyr fra Satyricon. Senere fikk de med sangerinnen Kari Rueslåtten. Mens gruppen eksisterte laget de ett studioalbum kalt Nordavind.


== Medlemmer ==
Gylve «Fenriz» Nagell – trommer, vokal
Kari Rueslåtten – vokal
Sigurd «Satyr» Wongraven – gitar, bass, synthesizer, vokal


== Diskografi ==
Nordavind (Studioalbum, 1995)


== Eksterne lenker ==
(en) Storm på Discogs 
(en) Storm på MusicBrainz 
(en) Storm på Encyclopaedia Metallum
Bufoniceps laungwalaensis

Bufoniceps laungwalaensis er en agam som lever i Tharørkenen i den indiske delstaten Rajasthan. Den minner om paddehodeagamene (Phrynocephalus), men skiller seg ut ved å ha synlig ytre øreåpning, og en kort hale, som aldri blir hevet, eller krøllet sammen.


== Eksterne lenker ==
(en) Bufoniceps laungwalaensis i Global Biodiversity Information Facility 
(en) Bufoniceps laungwalaensis hos Reptile Database 
(en) Bufoniceps laungwalaensis hos ITIS 
(en) Bufoniceps laungwalaensis hos NCBI 
(en) Kategori:Bufoniceps laungwalaensis – bilder, video eller lyd på Wikimedia Commons 
Bufoniceps laungwalaensis – detaljert informasjon på Wikispecies 
Bufoniceps laungwalaensis
E.N. Arnold (1992) The Rajasthan Toad-Headed Lizard, Phrynocephalus laungwalaensis (Reptilia: Agamidae), Represents a New Genus Journal of Herpetology, Vol. 26, No. 4, pp. 467–472
Per Fly

Per Fly, egentlig Per Fly Plejdrup, (født 14. januar 1960 i Skive) er en dansk  filmregissør. 
Han er utdannet fra Den Danske Filmskole i 1993, sammen med bl.a. Thomas Vinterberg og Ole Christian Madsen. Hans debutfilm, Benken, er første del i hans Danmark-trilogi, som beskriver de forskjellige samfunnslag i Danmark. Den ble rost både av anmelderne og mottatt positivt av tilskuerne. Den mottok en rekke priser. Andre del, Arven, om overklassen var enda en suksess. Filmen fikk seks Robertstatuetter blant annet for beste film og beste instruktør. Tredje del, Drapet, om middelklassen avslutter hans trilogi. I både Benken og Drapet spiller Jesper Christensen hovedrollen, og han har en birolle i Arven.
Per Fly har med sine filmer gjenopplivet sosialrealismen i dansk film, som hadde sin storhetstid på 1970-tallet.  Privat er han gift med skuespilleren Charlotte Fich.


== Filmografi (utvalg) ==
2013 Monica Z
2010 Kvinnen som drømte om en mann (Dansk tittel: Kvinden der drømte om en mand)
2005 Drapet (Dansk tittel: Drabet)
2003 Arven
2001 Prop og Berta
2000 Benken (Dansk tittel: Bænken)
1994 Kalder Kathrine! – kortfilm


== Andre arbeider ==
2007 Forestillinger – (TV-serie)
1998 Taxa – episode 31 (TV-serie)
1998 Taxa – episode 32 (TV-serie)
1998 Taxa – episode 33 (TV-serie)


== Priser (utvalg) ==
2006 – Robertprisen for årets regissør for spillefilmen Drapet
2006 – Bodilprisen for beste danske film for Drapet
2005 – Nordisk råds filmpris  for Drapet
2004 – Robertprisen for årets regissør for spillefilmen Arven
2004 – Robertprisen for årets danske spillefilm for Arven
2002 – Robertprisen for årets regissør for spillefilmen  Benken
2002 – Robertprisen for årets danske spillefilm for Benken
2002 – Bodilprisen for beste danske film for Benken


== Nominasjoner (utvalg) ==
2004 – Bodilprisen for beste danske film for Arven


== Referanser ==


== Eksterne lenker ==
(en) Per Fly på Internet Movie Database 
(sv) Per Fly i Svensk Filmdatabas 
(da) Per Fly på Filmdatabasen 
(da) Per Fly på danskefilm.dk 
(da) Per Fly på danskfilmogtv.dk 
(da) Per Fly på Scope 
(fr) Per Fly på Allociné 
(en) Per Fly på AllMovie 
(en) Per Fly hos The Movie Database
Nordavind (album)

Nordavind er et studioalbum av det norske folk metal-bandet Storm fra 1995.
Albumet inneholdt metal-versjoner av kjente norske folkemusikksanger, også med egne tekster. Etter albumets utgivelse sa Kari Rueslåtten til det norske musikkmagasinet Puls, at hun på forhånd hadde spurt om det var noen ekstreme tekster til sangene, og at hun følte seg forrådt av gruppens øvrige medlemmer, da sangen «Oppi fjellet» inneholdt nettopp det.


== Sporliste ==
«Innferd» (1:35)
«Mellom bakkar og berg» (2:43)
«Haavard Hedde» (3:19)
«Villemann» (2:14)
«Nagellstev» (1:03)
«Oppi fjellet» (4:02)
«Langt borti lia» (7:15)
«Lokk» (0:53)
«Noregsgard» (8:13)
«Utferd» (1:58)


== Artister ==
Fenriz (Gylve Nagell) – trommer, vokal
Kari Rueslåtten – vokal
Satyr (Sigurd Wongraven)– gitar, bass, synthesizer, vokal


== Referanser ==


== Kilder ==
Nordavind hos Encyclopaedia Metallum
Istorsk

Istorsk (Arctogadus glacialis) er en fiskeart i gruppen torskefamilien. Den er en viktig del av næringskjeden i de arktiske havområdene som føde for sel, narhval og andre fiskearter. I fiskerisammenheng har arten liten betydning.


== Beskrivelse ==
Istorsken kan bli inntil 41 cm lang, men blir normalt ikke lenger enn 30 cm. Den ligner på polartorsk, men mangler skjeggtråd og har en rett sidelinje.
Istorsken har tre ryggfinner. Den første har 10-13 bløtstråler, den andre 16-21 bløtstråler og den tredje har 20-25 bløtstråler. Første gattfinne har 19-24 bløtstråler og andre gattfinne har 19-26 bløtstråler.


== Adferd ==
Istorsken lever stort sett i stimer. Den er stertk knyttet til isen i arktiske områder. Finnes ned til 1000 meters dyp. Føden består hovedsakelig av pelagiske krepsdyr og småfisk.


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 


== Eksterne lenker ==
(en) Istorsk – oversikt og omtale av artene i WORMS-databasen 
(en) Istorsk i Global Biodiversity Information Facility 
(no) Istorsk hos Artsdatabanken 
(en) Istorsk hos FishBase 
(en) Istorsk hos ITIS 
(en) Istorsk hos NCBI 
(en) Kategori:Arctogadus glacialis – bilder, video eller lyd på Wikimedia Commons 
Arctogadus glacialis – detaljert informasjon på Wikispecies 
(en) Arctogadus glacialis (Peters, 1872) Arctic cod - FishBase
Banská Bystrica

For regionen, se Banská Bystrica (region)
Banská Bystrica (tysk Neusohl, ungarsk Besztercebánya) er en by 210 kilometer fra Bratislava i Slovakia ved elva Hron. Byen ligger helt sentral i landet, og er den sjette største byen i Slovakia med rundt 80 000 innbyggere.


== Referanser ==


== Eksterne lenker ==
Offisielt nettsted 
(en) Banská Bystrica – kategori av bilder, video eller lyd på Commons